Ошо күләгәгә беренсе эләгеүсе ғәҙел имам булыр. Имам тигәс тә, күҙ алдында мулла, хәҙрәт килеп баҫырға тейеш түгел. Ғөмүмән, етәкләп барған һәр кешегә: етәксеме, мөдирме, рәисме, башлыҡмы, президент булһынмы — имам тиеп әйтелә. Күп кешеләрҙе хакимиәт (түрәлек) ныҡ боҙа, үҙгәртә. Дәрәжәле урынға урынлашыу кешенең ғәҙеллегенә тәьҫир итмәһә, ул был күләгәгә лайыҡ буласаҡ. Сөнки күпселек кеше был һынауҙы үтә алмай.